מאמר בנושא תכנון צלילות עומק
פרסום מאמרים חינם > מאמרים > ספורט וכושר גופני > שחייה וספורט ימי > תכנון צלילות עומק
מאת: prodive israel
תכנון צלילת עומק
תכופות נשאלת השאלה: "למה לצלול עמוק?" צלילה לעומק פותחות את הדלת לאתרי צלילה רבים חדשים ומלהיבים. אתרי צלילה אלה כוללים שברי אניות עמוקים יותר, שוניות, צלילות קיר, ועוד. אנשים משתתפים בצלילות עומק מסיבות מגוונות. אולם, רוב הצוללים מעוניינים בהגברת ושיפור רמות המיומנות והביטחון העצמי תוך כדי קורס צלילה- לצלילת עומק. הסקרנות תמיד תשכון בנפש האדם. מרבית הצוללים חשים בצורך לחקור ולתמוהה מה קיים "מעבר"- אף אם איננו משתוקקים לבדוק זאת אישית. מי מאתנו, תוך צלילה ליד קיר בעומק 18מ' לא תמה אלו אתרים מדהימים ויופי נסתר שוכנים מתחת. קרוב לודאי שכולנו.
אך הכשרה בצלילות עומק עושה יותר למען צוללי מים פתוחים מאשר לספק סקרנות. אלה המסיימים קורס צלילה, צלילת עומק בהצלחה מוצאים שמיומנויות הצלילה שלהם השתפרו רבות, בעיקר שליטה בציפה וקצב נשימה.
הם גם טוענים שהמודעות לעומק, כיוון, הסביבה, כמות אויר ומיקום בן הזוג השתפרו.
הבה ונתחיל במבט בגבולות צלילות העומק, כיצד שונה צלילת עומק מסוגים אחרים של התמחויות צלילה, ובחשיבותו של התכנון בתהליך צלילת העומק.
גבולות צלילות העומק
בבואנו לדבר על צלילות עומק, עלינו להבין שעומק צלילה הוא מונח יחסי. מה שנחשב לרדוד בתנאים מסוימים, יתכן וייחשב לעמוק בתנאים אחרים, כגון מים קרים, עכורים או בזרם חזק. במים הצלולים והחמים של מפרץ אילת, ים סוף, הים הקריבי ודרום האוקיינוס השקט, יחוש הצולל לעומק בנוחות רבה יותר מאשר במימיהם הקרים והעכורים יותר שלחופי הים התיכון בחורף, או בחופים הצפוניים של האוקיינוסים השקט והאטלנטי. מגבלות צלילה בצלילות העומק שלכם מתבססות לא רק על הסביבה אלא גם על רמת הניסיון, רמת הנוחות וכן גם רמת המיומנות שלכם. מה שתראה לכם כצלילת עומק עשויה להיות צלילה רדודה לצולל אחר, דבר המקובל, מאחר ובכל סוג צלילה, יקבע כל צולל את גבולותיו האישיים בעצמו.
מאחר ואנשים רבים אוהבים למתוח את גבולותיהם האישיים, קבע ענף הצלילה הספורטיבית גבולות לצלילות עומק עליהם מתבקשים הצוללים הספורטיביים לשמור. גבולות אלה אינם שרירותיים. הם מבוססים על מחקר באולטראסאונד דופלר ונקבעו למען בטיחותה של קהילת הצוללים.
0-18 מטרים
בראשית קורס צלילה בסיסי, כוכב 1, התחלתם במים רדודים מאד- בעומק עמידה, והתקדמתם, אולי, עד לעומק של 18 מ' בשלב המים הפתוחים. בשלב זה, עוד לא הייתם בטוחים בציוד, בשליטה בציפה, ומיומנויות חדשות אחרות אותן למדתם בקורס. גבול ה- 18 מ' לצולל התחלתי נקבע מסיבה טובה. יותר עמוק מכך נחשב ל "צלילת עומק."
אולם, ככל שהוספתם לצלול, התחלתם להרגיש יותר בנוח עם המיומנויות וכן גם התחלתם לחשוב שיהיה נחמד לרדת ולחקור אל מעבר לגבול ה – 18 מ' .
18- 30 מטרים
למדתם בקורס הבסיסי שהגבול המומלץ לצלילה ספורטיבית, לאחר הסמכה, הוא 30 מ' , כתוצאה מהשפעות עליית הלחץ החלקי של החנקן על גוף האדם . שיקולי הבטיחות של צלילות עומק אינם מוגבלים לחנקן, היות וצלילה לעומק היא פעילות הדורשת מוכנות גופנית ונפשית. כדי לשים 30 מ' של מים בינם לבין פני הים, על הצוללים לרכוש רמת מיומנות גופנית ונפשית המתאימה למצב זה, בנוסף לציוד צלילה יותר מתוחכם.
מיומנות זו נרכשת בד"כ ע"י ביצוע צלילות תחת פיקוחו של מוביל קבוצות או עם בן זוג מיומן ומנוסה יותר.
30-39 מטרים
אזור ה- 30- 39 מ' מומלץ אך ורק לאותם צוללים עם הניסיון וההכשרה לכך. כאשר עובר צולל את גבול 30 המטרים הספורטיבי, הוא מתחיל בדרג חדש לחלוטין של צלילה. השפעות הלחץ מוכפלות כשמשתמשים באוויר בעומקים אלה, דבר המוסיף לסיכון. זמן התחתית מתקצר באופן נמרץ, דבר הדורש תכנון וניטור זהירים. יש פחות מקום לטעות בעומקים אלה, ורק צוללים מוכשרים היטב מבינים את ההכנה והמיומנות הדרושים לצלול לגבול 39 המטרים.
כפי שנאמר קודם, הגבול המרבי של 39 מטר אינו מספר שרירותי; הגיעו אליו באמצעות מחקר אולטראסאונד דופלר. בהביטנו בגבולות דופלר של טבלאות צי ארה"ב, נוכל לראות שזמן התחתית המרבי ב- 39 מ' הוא 5 דקות. צלילה מעבר לכך, תגרום לחריגה מגבולות דופלר וחשיפתכם לסיכון מוגבר למחלת הדקומפרסיה.
מאחר וטבלאות צלילה צי ארה"ב פותחו לצוללי הצי ולא לצולל הספורטיבי הממוצע של ימים אלה, נוסדו גבולות דופלר כדי להגביר את גורם הבטיחות.
עתה משהכרנו את גבולות צלילות העומק ואת הסיבות בגללן עלינו לשמור עליהם, הבה ונראה מה חשיבותו של התכנון בצלילות עומק.
תכנון צלילות עומק.
תכנון צלילה הוא חלק חשוב של כל צלילה, אך הוא הופך לעוד יותר חיוני כשמדובר בצלילות עומק. עד לנקודה זו בהתפתחותכם כצוללים, יתכן והקפדתם על תכנון מדויק, ויתכן שלא. אם התרגלתם לצלול רדוד, או עם מוביל או בן זוג מנוסה יותר יתכן ופסחתם על שלב התכנון, או שהשארתם אותו לבן זוגכם. בצלילת עומק, מהווה כל צולל חלק חשוב מהתכנית, ועליו להשתתף בתהליך התכנון. התהליך מבטיח לכל צולל את האפשרות לוודא שהצלילה תתאים למטרתו ולרמת נוחותו ומיומנותו. כך, לא תסתבכו עם צלילה החורגת מתחום הנוחות שלכם.
כוכב 1+2
פרודייב הינו מועדון צלילה הנושא בדרגה הגבוהה ביותר בעולם הצלילה !
אתם מוזמנים להתקשר בכל יום ועד השעה 22:00 לנייד: 0542-444505
מאמרים אחרונים בנושא שחייה וספורט ימי מאמרים נוספים של prodive israel מאמרים נצפים ביותר בנושא שחייה וספורט ימי